**NOTĂ INFORMATIVĂ**

**la proiectul deciziei** „**Despre abrogarea Deciziei nr.02/45-V din 02 iunie 2020**

**„Cu privire la transmiterea în comodat a unui bun imobil**

**Centrului Medical „Denledmed” SRL”**

Conform art. 10 alin. 8 lit. e) din Legea nr. 121 din 04.05 2007 privind administrarea şi deetatizarea proprietăţii publice, se permite înstrăinarea cu titlu gratuit sau darea în comodat persoanelor fizice sau persoanelor juridice cu capital privat a bunurilor domeniului privat al statului sau al unităţii administrativ-teritoriale, în cazul cînd aceste bunuri sînt destinate exercitării independente a profesiunii de medic în una dintre formele de organizare a activității profesionale prevăzute de Legea ocrotirii sănătății nr. 411/1995, în conformitate cu interesul public și în limita posibilităților.

În art. 6 lit. e2)din Legea nr. 411/1995 privind ocrotirea sănătății, este indicat în ce cazuri se permite darea în comodat a bunurilor proprietate publică și anume: e necesar de a avea una din formele de organizare a activității profesionale a medicului de familie: Cabinet individual al medicului de familiei sau Centru al medicilor de familie.

În ordinul Ministrului Sănătății nr. 1262 din 02.11.2018 „Despre unele măsuri pentru organizarea exercitării independente a profesiunii de medic de familie” e prevăzută modalitatea înregistrării formelor de organizare a activității profesionale a medicului de familie: Cabinetul individual al medicului de familiei sau Centrul medicilor de familie. Astfel e necesar ca Regulamentele de organizare și functionare al Cabinetului individual al medicului de familiei sau al Centrului medicilor de familie să fie aprobate de către Ministerul Sănătății și mai apoi înregistrare de către Agenția Servicii Publice. „Denledmed” SRL activează în baza statutului înregistrat la Camera Înregistrării de Stat. Conform genurilor de activitate are dreptul să desfășoare: **practica medicală**, **alte activități de asistență medicală, activitatea altor instituții medicale cu staționar.** Conform art. 4 alin. 3), 4) din Legea ocrotirii sănătății, ***prestatorii privați de servicii medicale (cum este cazul SRL „Denledmed”)***, au dreptul să-și desfășoare activitatea în spațiile ce le aparțin cu drept de proprietate sau alte spații luate în locațiune, inclusiv ale instituțiilor medico-sanitare publice, cu gen de activitate în domeniul ocrotirii sănătății.

Reieșind din cele expuse mai sus, SRL Denledmed nu deține una din formele de organizare a activității profesionale a medicului de familie: Cabinetul individual al medicului de familiei sau Centrul medicilor de familie și nu poate primi în comodat bunurile proprietate publică, dar poate desfășura activitatea în spațiile luate în locațiune.

***Lilia Raileanu,***

***Specialist principal***